Մայր Աթոռի տեղեկատվական համակարգի տնօրեն Տեր Վահրամ Մելիքյանը «Նոր Հայաստան, Նոր Հայրապետ» շարժման մասնակիցների հայտարարությունները եւ գործողությունները որակում է բռնություն՝ Գարեգին Բ-ի նկատմամբ: Նշենք, որ շաբաթ օրը կաթողիկոսի հրաժարականը պահանջողները Վայոց Ձորի մարզում շրջափակել են նրա մեքենան՝ զրկելով նրան ազատ տեղաշարժվելու իրավունքից: Ըստ տեր Վահրամ Մելիքյանի՝ սպառնալիք է եղել, որ Կաթողիկոսին փակելու են Գնդեվանքում, ինչպես նաեւ քաշքշուկ է տեղի ունեցել: «Եթե Ամենայն Հայոց Կաթողիկոսին սկսում են քաշքշել, արգելափակել նրա տեղաշարը, դա բռնություն է»,- ասել էր Տեր Վահրամը: